माल रोड, शिमला
माल रोड, भारत के राज्य हिमाचल प्रदेश की राजधानी शिमला में स्थित एक महत्वपूर्ण सड़क, एक प्रमुख तफरीह स्थल और खरीदारी केन्द्र है। ब्रिटिश औपनिवेशिक शासन के दौरान निर्मित, मॉल रोड रिज से एक स्तर नीचे स्थित है। शिमला नगर निगम, अग्निशमन सेवा और पुलिस मुख्यालय के कार्यालय यहाँ पर स्थित हैं। इस सड़क पर आपातकालीन वाहनों को छोड़कर अन्य वाहनों को चलने की अनुमति नहीं है। माल रोड में कई शोरूम, खुदरा बिक्री केन्द्र, दुकानें, रेस्तरां और कैफे हैं। हिमाचल एम्पोरियम का विक्रय स्थल जो कि हिमाचल प्रदेश के हस्तशिल्प उत्पादों जैसे कि स्थानीय ऊनी कपड़े, ब्रांडेड कपड़े, मिट्टी के बर्तन, लकड़ी के उत्पाद और आभूषण आदि लोगों को उपलब्ध कराता है, भी यहाँ स्थित है।